open-index/open-wikipedia-markdown huggingface dataset:
Raudsjøen

:*For innsjøen med samme navn i Enebakk i Akershus, se [[Raudsjøen (Enebakk)]].*
**Raudsjøen** er den største innsjøen i Gausdal kommune i Innlandet. Den ligger i Østre Gausdal, sør for Bjørga, og har et areal på 1,1 km². Innsjøen er reguleringsmagasin for Raua kraftverk og det går en rørgate fra sjøen til kraftverket nede i bygda. Vannstanden i sjøen reguleres mellom 720,5 og 714 meter over havet, noe som gir et magasinvolum på 5 millioner kubikkmeter. Raudsjøen er også en meget fin badeplass på sommeren med vanntemperaturer ofte opp i noen og tjue grader.

Raudsjøen er nevnt på en runestein funnet nedenfor Lie gard, hvor det står: «Eilifr Elg bar fiski rausjø».

## Fiske
Innsjøen hadde tidligere en fin ørret-bestand, men denne ble borte på grunn av utsetting av gjedde. Når dette var er litt usikkert, men ryktet vil ha det til at en guttunge fra husmannsplassen Homb under Lie hadde vært på Raudsjøen og tjuvfisket. Bonden på Lie oppdaget dette og var rasende over dette. Noen år gikk og guttungen fra Homb skulle emigrere til Amerika. Han ville gjøre bot for seg og la igjen et notat til bonden på Lie da han dro: «7 fisk tok eg, 7 fisk la eg attende». Problemet var at han satte ut gjedde. Det hadde vært bedre om han hadde tent på husene på garden sa bonden i ettertid. Dermed ble gjedda den ledende fisken i Raudsjøen. Ryktene vil ha det til at den største gjedda som har blitt tatt var 24 kilo, tatt i 1954. Det er også en liten bestand av abbor og sik på Raudsjøen.

## Referanser
Nordiske grener under vinter-OL

Det har blitt konkurrert i **nordiske grener i vinter-OL** siden de første vinterlekene i 1924.

De nordiske grenene består per 2026 av:
* Langrenn *(for mer informasjon, se [[Langrenn under vinter-OL]])*
* Skihopping *(for mer informasjon, se [[Skihopping under vinter-OL]])*
* Kombinert *(for mer informasjon, se [[Kombinert under vinter-OL]])*

Kvinner fikk første gang delta i langrennsøvelsene i Vinter-OL 1952 i Oslo, mens i Vinter-OL 2014 i Sotsji deltok kvinner for første gang i skihopping. 

Kvinner har aldri fått delta i kombinert i vinterlekene, og kombinertrenn for kvinner er heller ikke med på det olympiske programmet for Vinter-OL 2026.

## Referanser


## Eksterne lenker
* Skihopping – Resultater hos Olympedia.org
* Kombinert – Resultater hos Olympedia.org
* Langrenn – Resultater hos Olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Momarken travbane

**Momarken travbane** er en travbane (totalisatorbane) som ligger på Mysen i Indre Østfold kommune.

Travbanen på Momarken ble åpnet i 1920, og har en banelengde på 1000 meter. Travbanen har kjøredag på tirsdager.

## Storløp på Momarken
*Norsk Trav oaks 3 år vbl/kbl hopper
*Oaks revansje 4 år vbl/kbl hopper
*Østfoldpokalen kalblods eliten
*Steinlagers Æresløp varmblods eliten

## Litteratur
* Travselskapet: *Momarken – AS Momarken travbane 1920–1995, Momarken travselskap 1930–1995*. Mysen (1995). ISBN 82-993526-0-6

## Eksterne lenker
* Travbanens nettsted
Beatrice Hill-Lowe

**Beatrice Geraldine Hill-Lowe** (født 26. januar 1868 Louth på Irland, død 2. juli 1951) var en britisk sportsutøver som konkurrerte i bueskyting i de olympiske leker 1908 i London.

Hill-Lowe vant en olympisk bronsemedalje  i bueskyting under OL 1908 i London. Hun kom på tredjeplass double National round for kvinner, bak sin landsmenn Sybil Newall og Lottie Dod.

## OL-medaljer
* 1908  London -  Bronse i bueskyting, double National round

## Referanser


## Eksterne lenker
*
Trachylepis quinquetaeniata

***Trachylepis quinquetaeniata*** er en skink med ganske kraftige lemmer, og fem langsgående striper. Den lever på stepper og savanner i store deler av Afrika, og finnes vest til Senegal, Guinea-Bissau og Mauritania, og nord til Egypt. Sørover fra Uganda, Kenya og Tanzania erstattes den av *[[Trachylepis margaritifera]]*, som tidligere ble regnet som en underart.

## Eksterne lenker
* 
* BioLib.cz – ''Trachylepis quinquetaeniata''
Roscheider museum

**Roscheider museum** er et friluftsmuseum som formidler kulturhistorie i SaarLorLux regionen, grenseområdet der Tyskland, Luxemburg og Frankrike møtes. Museet ligger i byen Konz i Tyskland, ved elvene Saar og Mosel, 8 km vest for Trier og 30 km øst for Luxembourg. Museet eies av en ideell organisasjon med over 1000 medlemmer. Museet finansieres av medlemskontingent, inngangsavgift og gaver.  

## Publikumstilbud

* 4000 m2 utstillinger som dekker en rekke temaer fra vindyrking til tannlegekontor. Ny utstilling om trevirke og skogsdrift fra 2006. 
* Leketøyutstilling.
* friluftsmuseum på 22 ha som viser en Hunsrück landsby og en Mosel landsby som nylig er oppført. Friluftsmuseet inneholder også flere ulike haveanlegg, bl.a. en rosehave.
* restaurant med stor naturlekeplass.
* aktivitetsdager og julemarked (2. søndag i advent)
* omvisninger med guide, for unge og gamle.

## Historien om Roscheider Hof

"Roscheider Hof" er i dag et friluftsmuseum med mange bygninger. Sentralt plassert finner en storgården Roscheiders eget gårdstun, en rektangulær plass med bygninger rundt. Gården nevnes første gang i dokumenter fra omkring år 1330. Da bygningene ble restaurert i 1978 ble det klart at noen bygningsdeler stammer fra tidlig 1500-tallet, bl.a. et lite vindu i sengotisk stil. Fram til den franske revolusjonen i 1794 tilhørte gården et Benediktinerkloster. De franske revolusjonstroppene erobret også Trier-området. Seinere ble gården solgt til inntekt for den franske stat, og den nye eieren, Nicholas Valdenaire, var en tidligere fransk soldat som hadde bosatt seg i området. Han og sønnen var aktive under revolusjonen i 1848, og ble flere ganger fengslet.

## Eksterne lenker
* 

## Kilder
* Bernd Blumenthal, Herrmann Kramp: Der Roscheider Hof – Benediktinerabtei, Bauernschule, Freilichtmuseum, Ein Beitrag zur 25-Jahr-Feier des Museums, 1998, ISBN 3-980-2025-9-3; 
* Museumsführer des Freilichtmuseum Roscheider Hof, Konz;

## Galleri


Fil:Roscheiderhof-laden.jpg
Fil:Roscheid_Hunsrückhaus_aussen.jpg
Fil:Roscheid_Hunsrückhaus_innen.jpg
Fil:Roscheider_Hof_2.jpg
Fil:Roscheider_Hof_3.jpg
Fil:Roscheiderhof_Zinnfiguren.jpg
Fil:Roscheiderhof_Spielzeug.jpg


## Video fra friluftsmuseet
Pressing av eplesaft
Louis Vernet

**Louis Vernet** var en fransk sportsutøver som konkurrerte i bueskyting i de olympiske leker 1908 i London..

Vernet vant en olympisk sølvmedalje i bueskyting under OL 1908 i London. Han kom på andreplass i *continental round*, han fikk 256 poeng på 40 piler, sju poeng mindre enn gullvinneren og landsmannen Eugène Grisot. Vernet kom på tjuendeplass i double York round.

## OL-medaljer
* 1908  London -  Sølv i bueskyting, continental round

## Eksterne lenker
*
Spansk kjørvel

**Spansk kjørvel** (*Myrrhis odorata*) er en flerårig plante i skjermplantefamilien.

## Beskrivelse
I likhet med andre planter i samme familie er blomsterstanden en skjerm. Skjermene har mellom 4–20 stråler som bærer småskjermer, eller når de sitter i småskjermene, blomster. Småsvøpene har mellom 5–7 blad.

Stengel hul, mykhåret. Lik hundekjeks men har lysegrønne, bredt 3-kantete myke, finhårete, ofte hvitflekkete blad. Skjerm med 4-20 stråler. Småsvøp med 5-7 blad. Få frukter i hver småskjerm. Frukt 15-25 mm, med høye ribber, blankt brun-svart. Aromatisk anislukt.
### Forvekslingsarter
Kan ligne hundekjeks.
## Utbredelse
Planten er hjemmehørende i fjellstrøk i Mellom-Europa, blant annet i Alpene. I Norge er den forvillet i kyststrøk nord til Trøndelag, med noen få forekomster i Nordland og Troms. Den spres med frø, og i tillegg har den klonal vekst og spres med jordstengler.

## Bruk
Særlig i eldre tider (1700- og 1800-tallet) dyrket som krydderurt. Blader og frø brukes som krydder i matlaging og i brennevin. 

Smaken minner om lakris eller anis.

## Referanser


 


## Eksterne lenker
* 
*
Michael Mair

**Michael Mair** (født 13. februar 1962 i Bruneck, Syd-Tirol) er en tidligere italiensk alpinist.

I løpet av karrieren vant Mair tre renn i verdenscupen, to i utfor og ett i Super-G. Hans beste plasseringer i store internasjonale mesterskap er en 10.-plass i utfor fra VM 1982 i Schladming og en 12.-plass fra VM 1985 i Bormio. I samme disiplin kom han på 15.-plass i OL 1984 i Sarajevo.

Etter at han la opp som aktiv alpinist, har han vært sjefstrener for det italienske kvinnelandslaget, og har feiret store triumfer med blant andre Denise Karbon og Manuela Mölgg.

## Verdenscupseire

## Referanser


## Eksterne lenker
*
Konz

**Konz** er en kommune sør for Trier i Tyskland, nær grensene mot Frankrike og Luxembourg. Elvene Saar og Mosel møtes her. 

Stedet er kjent for friluftsmuseet Roscheider museum, et museum som dekker kulturhistorie for hele grenseregionen SaarLorLux. 

## Bilder

Konz_Roman_Palace.jpeg|Ruiner fra romertiden i Konz


## Referanser


## Eksterne lenker
*
Gustave Cabaret

**Charles Gustave Cabaret** (født 1. november 1866 i Claye-Souilly, død 4. april 1918 i Paris) var en fransk sportsutøver som konkurrerte i bueskyting.

Cabaret vant bronsemedalje i bueskyting under OL 1908 i London da han kom på tredjeplass i *continental round*. Han fikk 255 poeng på 40 piler, ett poeng mindre enn sølvvinneren og landsmannen Louis Vernet. Eugène Grisot vant med 263 poeng. Cabaret kom på tjuesjetteplass i *double York round*.

## OL-medaljer
* 1908  London -  Bronse i bueskyting, continental round

## Referanser


## Eksterne lenker
*
David Patrick Kelly

**David Patrick Kelly** (født 1951) er en amerikansk skuespiller og musiker kjent fra filmen *[[Nattens krigere]]* og tv-serien *[[Twin Peaks]]*. 

Han har medvirket i over 70 film- og tv-produksjoner.

## Biografi
Kelly ble født i Detroit i Michigan som sønn av kunstnerekteparet Margaret og Robert Corby Kelly. Han tok en Bachelor-grad innen kunst ved University of Detroit Mercy.

Kelly filmdebuterte i rollen som gjenglederen Luther i actionthrilleren *[[Nattens krigere]]* (1979). Han har siden medvirket i filmer som blant annet actionkomedien *[[48 timer]]* (1982), skrekkfilmen *[[Nattens mareritt]]* (1984), actionfilmen *[[Commando]]* (1985), drama-kriminalen *[[Wild at Heart]]* (1990), krimkomedien *[[The Adventures of Ford Fairlane]]* (1990), fantasyfilmen*[[The Crow]]* (1994), actionfilmen *[[Last Man Standing]]* (1996), dramafilmen *[[K-PAX]]* (2001) og dramakomedien *[[The Longest Yard]]* (2005). 

En av hans mest kjente roller er Jerry Horne i den amerikanske tv-serien *[[Twin Peaks]]* (1990–1991, 2017). Han har utover dette hatt gjesteopptredener i tv-serier som blant annet *[[Miami Vice]]*, *[[Bøllen og Blondinen|Moonlighting]]*, **, *[[Ghostwriter (TV-serie)|Ghostwriter]]*, *[[Third Watch]]*, *[[Hack]]*,  *Kidnapped*, *[[Law & Order]]* og *[[Law & Order: Criminal Intent]]*, *[[Blue Bloods]]* og *[[Succession]].*

Kelly har også spilt en del teater, både klassikere og avantgarde.

Han har også drevet med musikk og spiller selv mandolin. Han utgav en CD i 2008.

## Referanser


## Eksterne lenker
* 
*
Reginald Brooks-King

**Reginald Brooks-King** (født 1861 i Monmouthshire i Wales, død 19. september 1938) var en britisk sportsutøver som deltok i de olympiske leker 1908 i London

Brooks-King vant en olympisk sølvmedalje i bueskyting under 1908 i London. Han kom på andreplass i double York turneringen, bak William Dod.

## OL-medaljer
* 1908  London -  Sølv i bueskyting, double York

## Referanser


## Eksterne lenker
*
Martin Haraldsen

**Martin Haraldsen** er en norsk badmintonspiller. Han spiller nå for badmintonklubben Sandefjord Badmintonklubb (SaBK), tidligere spilte han for Herøy badmintonklubb, men flyttet i fjor til Sandefjord for å gå badmintongymnas.

## Meritter
### 2007
* 2.-plass *single* Ungdommens badmintonmesterskap
* 3.-plass *single* NM-junior
* 3.-plass *dobbel* NM-junior

### 2008
* 1.-plass *Herresingle*, Helgelands Cup 2008
* 1/8 finale *Herresingle U19* NM-junior

## Referanser


## Eksterne lenker
*
Calathus micropterus

***Calathus micropterus*** er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.

## Utbredelse
*Calathus micropterus* finnes i Europa, østover i Asia, og er vanlig i Norge.

## Utseende
*Calathus micropterus*  er 6,5-8,8&nbsp;mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er brunlig svart på farge.   Brystskjoldet er smalere bakerst og er mørkt med lysere brun-gule.  Antennene og beina er rødlig gule.  Antennens fjerde ledd med  fine korte hår og en lang børste/børster i spissen. (Krever forstørrelse for å se).  Kloen (kloleddet)  ytterst på beina har fine tenner på innsiden.  Dekkvingene har tre børstepunkt i det tredje rillemellomrom. kanter og har avrundede bakhjørner.

## Levevis
*Calathus micropterus* finnes helst på fuktige enger, i krattskog og langs vassdrag. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.   Larvene lever som predatore.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Calathus micropterus'' – Database Carabidae of the World – engelskspråklig
* ''Calathus micropterus'' - Ground Beetles of Ireland - engelskspråklig
* ''Calathus micropterus'' - Fauna Europaea - engelskspråklig
* Norsk entomologisk forening
Presidentvalget i USA 1804

**Presidentvalget i USA 1804** ble avholdt mellom 2. november og 5. desember 1804. USAs sittende president Thomas Jefferson ble gjenvalgt med overveldende flertall.

Dette var det første presidentvalget etter det 12. grunnlovstillegget, som var ment å unngå stemmelikhet i valgmannskollegiet eller at presidenten og visepresidenten kom fra to motstridende partier.

Det demokratisk-republikanske parti nominerte på nytt Thomas Jefferson som sin presidentkandidat, mens visepresident Aaron Burr ble vraket til fordel for George Clinton. Burr gikk da til Føderalistpartiet.

Føderalistpartiet holdt ikke noe nominasjonsmøte, men føderalistene i Kongressen samlet seg bak Charles Cotesworth Pinckney som sin presidentkandidat. Føderalistene var kritiske til Louisiana-kjøpet i 1803 og til Jeffersons nedskjæringer i forsvaret, men valgresultatet viste at et stort flertall støttet presidentens politikk.

## Referanser
Turisme i Bergen

**Turisme i Bergen** har vært en del av byens næringsliv siden de første reisende til Vestlandet brukte byen som innfallsport fra omkring midten av 1800-tallet. Havnen var da besøkt av skip fra fjernt og nært, og folk som kom i land og skulle videre måtte ha steder å bo mens de oppholdt seg i byen. 

Bergensbanen og senere utbygginger av veinettet, samt etablering av faste skipsruter til England og Europa, ga etterhvert en økende trafikk med Bergen som beleilig transitthavn. Både beliggenheten og de lokale severdighetene gjorde sitt til at en del turister nøyde seg med bare å besøke byen og nærmeste omegn. Etterkrigstiden har gitt større økning av turistbesøk, blant annet med bussturisme og cruiseskip, slik at Bergen og Oslo fra ca. år 2000 konkurrerer om hvilken by som er størst på turisme. Per mai 2009 er der tilmeldt 260 anløp fordelt på 74 skip med kapasitet for ca. 275 000 passasjerer. Det største skipet er Queen Mary II (148 528 bruttotonn) som har to anløp, mens max. anløp på en dag blir med 7 skip ved kai den 1. juli.  

Utbyggingen av Bergen lufthavn Flesland har også gitt økt trafikk.

Hotellnæringen i og omkring Bergen har stort sett vært en vekstnæring, men med en del tilbakeslag. Hoteller finnes stort sett i alle prislag. I tillegg finnes pensjonater og ungdomsherberger. Skal man ha campingplass eller -hytte, finnes slike, men i begrenset utstrekning nær sentrum. Også bobilturister har litt tilbud om plass, men det meldes om underkapasitet i høysesongen. 

Bergen er også utgangspunkt for bussturisme med temaer som blomstring i Hardanger, «Norge i et nøtteskall» (går også fra Østlandet), komponisthjem, samt vanlige sightseeinger i og omkring byen. Mulighetene kan utvides ved bruk av et hurtigbåtnett som dekker strekningen Stavanger til Florø, med fjorder og øyer underveis. Bergen er også endestopp for Hurtigruten.

## Turistattraksjoner

I og omkring Bergen finnes flere kjente attraksjoner.
Peter Marius Andersen

**Peter Marius Andersen** (født 25. april 1885, død 20. mars 1972) var en dansk fotballspiller som spilte for Boldklubben Frem og som deltok i de olympiske leker 1908 i London.

Andersen vant en olympisk sølvmedalje i fotball under OL 1908 i London. Han var med på det danske fotballandslaget som kom på andreplass i OL-turneringen bak Storbritannia. Danmark vant over Frankrike II med 9-0 og de slo Frankrike I med hele 17-1 i semifinalen. I finalen tapte de til Storbritannia med 0-2.

## OL-medaljer
* 1908  London -  Sølv i fotball (Danmark )

## Referanser


## Eksterne lenker
*
Solsikkeolje

**Solsikkeolje** er en olje man får gjennom å presse frøene av solsikke. Oljen har en nøytral lukt og smak og er en av de vanligste formene av matolje, men det er fullt mulig å anvende den også som smøreolje og/eller brensel.

Solsikkeolje inneholder vesentlig linolinsyre i triglyserid form. British Pharmacopoeia lister opp følgende profil:

*Palmitinsyre : 4 – 9%, 
*Stearinsyre : 1 – 7%, 
*Oleinsyre : 14 – 40%, 
*Linolinsyre : 48 – 74%.

## Referanser
Sesamolje

**Sesamolje** er en vegetabilsk olje laget av sesam, kjent for å ha en særegen aroma og smak fra frøene. Den er mye brukt i sørøstasiatisk kjøkken som smakstilsetting, som for eksempel i hurtignudler. Sesamolje har følgende sammensetning av fettsyrer:

Asiatisk sesamolje har sin mørke farge og lukt fra rensede sesamfrø som er ristet. Den er vanlig brukt i kinesisk og koreansk kjøkken, vanligvis tilsatt ved slutten av kokingen som en lukttilsetning og ikke brukt som kokemedium (slik som, for eksempel, peanøttolje). Det er mange variasjoner i fargen til sesamolje. Kaldpresset sesamolje er nesten fargeløs, indisk sesamolje er gyllen, mens kinesisk sesamolje vanligvis er mørkebrun.

Kaldpresset sesamolje lukter ikke likt kinesisk sesamolje da den er produsert direkte fra rå sesamfrø og ikke ristede frø.

## Se også
*Liste over vegetabilske oljer

## Eksterne lenker
* Fettsyrer i sesamolje
Trachylepis atlantica

***Trachylepis atlantica*** er en skink som er endemisk for den brasilianske øygruppen Fernando de Noronha. Den er blant de få øgler som drikker nektar fra blomster.

Det vitenskapelige navnet har vært svært omdiskutert. Arten er vekselvis blitt kalt *Mabuya maculata*, *Mabuya punctata*, og *Mabuya atlantica*. De nærmeste slektningene lever i Afrika, og den er derfor nå plassert i slekten *[[Trachylepis]]*, mens artene på det amerikanske fastlandet fortsatt regnes til *[[Mabuya]]*.

## Eksterne lenker
* 
* I. Sazima, C. Sazima & M. Sazima (2005) Little dragons prefer flowers to maidens: a lizard that laps nectar and pollinates trees *Biota Neotrop.* vol.&nbsp;5, no.&nbsp;1, pp.&nbsp;185&ndash;192
* S. Carranza & E.N. Arnold (2003) Investigating the origin of transoceanic distributions: mtDNA shows ''Mabuya'' lizards (Reptilia, Scincidae) crossed the Atlantic twice *Systematics and Biodiversity* 1(2):&nbsp;275&ndash;282
* P. Mausfeld & D. Vrcibradic (2002) On the nomenclature of the skink (''Mabuya'') endemic to the western Atlantic archipelago of Fernado de Noronha, Brazil *Journal of Herpetology*, vol.&nbsp;62, no.&nbsp;2, pp.&nbsp;292&ndash;295
EM i friidrett 1954 – Høydehopp menn

Dette er de offisielle resultatene for øvelsen **Høydehopp herrer** ved EM i friidrett 1954 i Bern, Sveits der finalen ble avholdt 29. august 1954. 

Norge var ikke representerte i øvelsen.
 
__TOC__
## Finalen

## Eksterne lenker
* Resultater1
* Resultater2
* Norske EM-deltakere
Operasjon Paraquet

**Operasjon Paraquet** var kodenavnet for den britiske militæroperasjonen for gjenerobring av Sør-Georgia fra argentinsk militærkontroll i begynnelsen av Falklandskrigen i 1982. Operasjonen var vellykket og øya var tilbake under britisk herredømme 25. april 1982.

Britene igangsatte Operasjon Paraquet under ledelse av major Guy Sheridan. En stor britisk marinestyrke ble samlet på Ascension hvor de seilte sammen til Sør-Georgia. HMS «Antrim», RFA «Tidespring» og HMS «Endurance» ankom øya 20. april. Marinesoldater fra Special Boat Squadron (SBS) ble landsatt for oppklaringsoppdrag dagen etter. Neste dag krasjet to britiske helikoptre på Fortunabreen under værforhold med dårlig sikt og sterk vind. Troppene og mannskapet ble berget av «Antrim»s Wessex-helikoptre.
Den opprinnelige planen var at både SBS- og SAS-styrker skulle landsettes med helikoptre, men planene måtte endres etter tapet av de to helikoptrene.

23. april fikk britene inn en ubåt på sonaren. Videre operasjoner ble innstilt og RFA «Tidespring» ble sendt lengre til havs for å unngå sammenstøt. 24. april omgrupperte de britiske styrkene seg med mål å angripe ubåten. Tidlig om morgenen 25. april ble den argentinske ubåten ARA «Santa Fe» sett av et helikopter fra HMS «Antrim», som angrep ubåten med en synkemine. Ytterligere angrep ble utført av et helikopter fra HMS «Brilliant» som avfyrte en torpedo og HMS «Endurance» og HMS «Plymouth» som avfyrte flere sjømålsmissiler, hvor en sjømålsmissil traff. Ubåten fikk store skader og seilte inn til King Edward Points brygge hvor den ble forlatt.  

En militærstyrke på 75 menn ble samlet sammen på HMS «Antrim» og fløyet inn til Hestesletten utenfor King Edward Point med ildstøtte fra HMS «Antrim» og HMS «Plymouth». Den argentinske garnisonen overga seg uten kamp og 137 soldater ble tatt til fange på ettermiddagen 25. april. Den lille argentinske garnisonen i Leith Harbour overga seg til HMS «Plymouth» og HMS «Endurance» neste dag.

Det offisielle navnet *Paraquet* er en alternativ stavemåte av *parakeet* (parakitt), men operasjonen er kanskje bedre kjent som *Operasjon Paraquat*, et uoffisielt navn introdusert av troppene i Sør-Atlanteren som fryktet at operasjonen ville vise seg å bli like dødbringende som ugressmiddelet Paraquat.

## Referanser


## Litteratur
* 

## Eksterne lenker
* Naval-History.Net – ''Battle Atlas of the Falklands War 1982'' av Gordon Smith
* The RAF – ''The Falkland Islands – A history of the 1982 conflict''
Trachylepis margaritifera

***Trachylepis margaritifera*** er en skink som er utbredt i det østlige og sørlige Afrika. Arten finnes fra Uganda, Kenya og Tanzania til KwaZulu-Natal og østre Botswana. Den ble tidligere regnet som en underart av *[[Trachylepis quinquetaeniata]]*.

## Eksterne lenker
* 
* BioLib.cz – ''Trachylepis margaritifera''
Calathus erratus

* *C. e. erratus* 
* *C. e. marginicollis* 

***Calathus erratus*** er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.

## Utbredelse
*Calathus erratus* finnes i Europa, østover i Asia. Finnes i Norge.

## Utseende
*Calathus erratus* er 8,5-12&nbsp;mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er mørk brunlig svart på farge. Hunnen er mattere enn hannen som av og til kan ha en svak metallisk glans. Antennens fjerde ledd med  fine korte hår og en lang børste/børster i spissen. (Krever forstørrelse for å se).   Kloen (kloleddet)  ytterst på beina har fine tenner på innsiden.  Dekkvingene to børstepunkt i det tredje rillemellomrom.  Brystskjoldets bakhjørner litt nedtrykt, med tydelige bakhjørnevinkler, ikke avrundet. Antenner og bein er lyse, gul-røde.  Den ligner *[[Calathus ambiguus]]*, men den har en mer sørlig utbredelse (sjelden i Norden).  *C. ambiguus* er dessuten noe lysere på farge.

## Levevis
*Calathus erratus* lever på tørre lokaliteter, vanligvis sandholdig mark med sparsom vegetasjon. Larvene lever som predatore.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Calathus erratus'' – Database Carabidae of the World – engelskspråklig
* ''Calathus erratus'' - Ground Beetles of Ireland - engelskspråklig
* ''Calathus erratus'' - Fauna Europaea - engelskspråklig
* Norsk entomologisk forening
James Rector

**John «James» Alcorn Rector** (født 22. juni 1884 i Hot Springs i Arkansas, død 10. mars 1949 i Hot Springs i Arkansas) var en amerikansk friidrettsutøver som deltok i de olympiske leker 1908 i London.
 
Rector vant en olympisk sølvmedalje i friidrett under OL 1908 i London. Han kom på andreplass på 100 meter bak Reggie Walker fra Sør-Afrika

## OL-medaljer
* 1908  London -  Sølv i  friidrett, 100 meter  USA

## Referanser


## Eksterne lenker
*
Robert Cloughen

**Robert Cloughen** (født 26. januar 1889 i The Bronx i New York, død 7. august 1930 i New York) var en amerikansk friidrettsutøver som deltok i de olympiske leker 1908 i London.

Cloughen vant en olympisk sølvmedalje i friidrett under OL 1908 i London. Han kom på andreplass på 200 meter med tiden 22,6 bak Bobby Kerr fra Canada som fikk samme tid. Cloughen deltok også på 100 meter, han vant sitt første heat og var kvalifisert men løp ikke semifinalen.

## OL-medaljer
* 1908  London -  Sølv i friidrett, 200 meter  USA

## Referanser


## Eksterne lenker
*
Vågsfjorden (Nordfjord)

**Vågsfjorden** er en sidefjord til Nordfjord i Kinn kommune i Vestland. 

Den ligger mellom Husevågøya i sør og Vågsøya i nord. På sørsida av Vågsøya ligger Fåfjorden. Fjorden strekker seg 8,5 kilometer fra vest til øst. Det vestlige innløpet til fjorden ligger mellom Hovden på Husvågøya og Vombaneset. Like innenfor Vombaneset ligger tettstedet Vågsvåg og litt lenger øst tettstedet Holvik. Byen Måløy ligger på sørøstsida av Vågsøya og sørlige deler av byen ligger også ved fjorden. Herfra går Ulvesundet nordover til Sildegapet på sørsida av Stadlandet. På nordsida av Husvågøya ligger bygda Husevåg. Sørøst for Måløy ligger Skavøypollen og tettstedet Tennebø. Fjorden ender på nordsida av Gangsøya.

Det er fergeforbindelse over fjorden fra Oldeide på sørsida av Fåfjorden til Husevågøya og Måløy. Riksvei 16 går langs nordsida av fjorden til Måløy. 

## Referanser
Vågsfjorden

**Vågsfjorden** er navnet på to fjorder i Norge:

*Vågsfjorden (Troms) &ndash; en fjord i Harstad, Ibestad, Bjarkøy, Tranøy og Dyrøy kommuner i Troms. 
*Vågsfjorden (Nordfjord) &ndash; en sidefjord til Nordfjord i Sogn og Fjordane.
Karin Roten

**Karin Roten Meier** (født 27. januar 1976 i Leukerbad, Wallis er en sveitsisk tidligere alpinist. Fra 1993 til 2001 var hun medlem av det sveitsiske landslaget.

Hun var spesialist i de tekniske disiplinene (slalåm og storslalåm. Allerede som 17-åring ble hun juniorverdensmester i storslalåm, og tok sølv i slalåm ved samme anledning. Totalt har hun fire medaljer fra junior-VM og tre VM-medaljer på seniornivå.
I løpet av karrieren vant hun to renn i verdenscupen. Den beste sammenlagtplasseringen fikk hun i sesongen 1996/97, da hun endte på fjerdeplass i storslalåmcupen.
 
Etter at hun la opp som aktiv alpinist, lanserte hun sitt eget kosmetikkmerke. Siden 2004 har hun også arbeidet som sidekommentator for TV-kanalen SF DRS.

## Meritter
### [[Junior-VM i alpint|Junior-VM]]
* Monte Campione/Colere 1993: Gull i storslalåm
* Lake Placid 1994: Sølv i storslalåm
* Voss 1995: Gull i storslalåm, sølv i slalåm

### [[VM i alpint|VM]]
* Sierra Nevada 1996: Sølv i storslalåm, bronse i slalåm
* Sestriere 1997: Sølv i storslalåm

### Verdenscupseire

## Referanser


## Eksterne lenker
* 
* Karin Rotens personlige hjemmeside
Miguel Ángel Angulo

**Miguel Ángel Angulo Valderrey** (født 23. juni 1977 i Oviedo) er en spansk fotballspiller som spilte for Valencia CF. Han har tidligere spilt for Sporting de Gijón og Villarreal CF og spiller først og fremst som offensiv midtbanespiller, ving eller spiss.  Miguel Ángel Angulo kom til klubben og har spilt 415 kamper og scoret 64 mål.

I 2004 var han nær en overgang til Arsenal FC, men ombestemte seg og trakk seg fra avtalen. Angulo har elleve landskamper for , men har ingen scoringer for landslaget.

Han la opp i 2011.

## Referanser

## Eksterne lenker
*
Warwickshire Police

**Warwickshire Police** er det britiske inneriksdepartementets politienhet med ansvar for Warwickshire i England. Enheten hadde navnet **Warwickshire Constabulary** frem til 2001. Det er den nest minste terrotoriale politienheten i England og Wales etter City of London Police, med 1&nbsp;113 ansatte pr. mars 2013. Politidistriktet har cirka 568&nbsp;000 innbyggere.

6. februar 2006 foreslo den britiske innenriksministeren å slå sammen Warwickshire Police med Staffordshire Police, West Mercia Constabulary og West Midlands Police for å etablere en strategisk politienhet i West Midlands. Forslaget ble lagt på hylla, men i 2013 ble enhetene i Warwickshire og West Mercia slått sammen. Enhetene ble imidlertid adskilt i 2019.

## Historie
Politienheten ble etablert i 1840 som **Warwickshire County Constabulary**. Enhetens ansvarsområde dekket imidlertid ikke hele fylket før i 1857, da Birmingham, Coventry, Leamington Spa, Stratford-upon-Avon og Warwick opprinnelig hadde egne politienheter. Warwickshire-enheten ble slått sammen med Warwick Borough Police i 1875 og Stratford-upon-Avon Borough Police i 1889, mens Leamington Borough Police besto frem til 1946. I 1969 ble også Coventry City Police en del av Warwickshire Constabulary og politienheten fikk navnet **Warwickshire and Coventry Constabulary**. Da Coventry ble en del av det nye fylket West Midlands i 1974, ble Coventrys politienhet en del av det nye West Midlands Police. Også områdene til Birmingham City Police, samt deler av det nordvestre området av Warwickshire (rundt Solihull og Sutton Coldfield) ble overført dit. Det som var igjen av politienheten fikk navnet *Warwickshire Constabulary*.

## Organisering
Fylket er delt inn i fem distrikter og «boroughs», i hovedsak sammenfallende med de administrative distriktene og «borough-ene». Det er 33 lokale politienheter i Warwickshire Police – kalt «Safer Neighborhood Teams».

*North Warwickshire Borough
*Nuneaton and Bedworth Borough
*Rugby Borough
*Stratford-on-Avon District
*Warwick District

Distriktene og «borough-ene» er gruppert i tre politiområder, hver ledet av en *superintendent* (gradsnivået mellom «chief superintendent» og «chief inspector»). North Warwickshire og Nuneaton and Bedworth utgjør politiområdet i nordre del av Warwickshire, Rugby utgjør politiområdet i øst og Leamington, Warwick og Stratford-on-Avon utgjør politiområdet i sør.

## Se også
* Liste over britiske politistyrker
* Storbritannias politi

## Referanser


## Eksterne lenker
* Warwickshire Police
Graveløper

**Graveløper** (*Clivina fossor* ) er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Carabidae of the World.

## Utbredelse
Graveløper finnes i så godt som hele Europa, i Asia og Nord-Afrika.  Også i Nord-Amerika. Er vanlig i Norge

## Utseende
Graveløper er mellom 5,5-6,5&nbsp;millimeter lang.  Kroppen er forholdsvis flattrykt, men sylindrisk avlang.  Den har en mørk brunlig nesten svart matt farge (ikke metallisk), i motsetning til de like artene i slekten *[[Dyschirius]]* som har metallisk farge. Brystskjoldet (pronotum) er avskilt fra dekkvingene av en tydelig innsnøring (hals).  Dekkvingene tredje rille-mellomrom (fra midten / sømmen)  har fire børstepunkt, en fordypning med ett stivt oppstående hår.  Antennens tredje ledd er kortere enn andre leddet. Beina er korte og omformet for graving.  Frambeina er kraftigere og  bredere enn de andre beina, leggen (tibia) har flere tagger som billen bruker til å grave med.

## Levevis
Graveløper lever på flere ulike leveområder (habitat) hvor den med sine kraftige frambein graver ganger i jorden, like under overflaten.   Larvene lever som predatore.  

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Clivina fossor'' - BILDE - Database Carabidae of the World
* Larve av ''Clivina fossor'' - BILDE - Database Carabidae of the World
* ''Clivina fossor'' - Ground Beetles of Ireland - engelskspråklig
* ''Clivina fossor'' - Fauna Europaea - engelskspråklig
Fasediagram

Et **fasediagram** er en graf som viser de ulike faser i en kjemisk forbindelser. 

Ett veldig vanlig fasediagram er et Trykk-temperatur-diagram (avbildet) og viser hvilken fase vannet har i forhold til trykk og temperaturer, om det er gass, væske eller fast stoff. 

Linja mellom gass og væske har vanligvis positiv stigning fordi stoffet har større tetthet i fast enn i flytende form. I vann har denne linja negativ stigning siden vann utvider seg når det fryser til is. Ved økende trykk vil is gå over til vann ved få kuldegrader. 

Fasediagram kan også lages med andre variabler enn temperatur og trykk, og andre stoffer (som stål)

## Eksterne lenker
* 

## Referanser
Charlotte Stewart

**Charlotte Stewart** (født 1941) er en amerikansk skuespiller kjent fra tv-serien *[[Huset på prærien]]*. 

Stewart har medvirket i over 70 film- og TV-produksjoner.

Stewart ble født i Yuba City i California og studerte skuespill i Pasadena.

Hun TV-debuterte i 1960 via to gjesteroller i dramaserien *[[Letter to Loretta]]* og filmdebuterte året etter i den relativt ukjente dramafilmen *V.D.* Fra 1974 til 1978 hadde hun rollen som Eva Beadle i tv-serien ''Huset på prærien'' og fra 1990 til 1991 spilte hun rollen som Betty Briggs i serien ''Twin Peaks''. Hun gjentok rollen i 2017 (en episode). Hun har hatt gjesteopptredener i tv-serier som blant annet ''Bachelor Father'' (1961-62), *[[12 O'Clock High (TV-serie)|12 O'Clock High]]* (1965), *[[Hawaii Five-O]]* (1968), *[[Bonanza]]* (1969 & 71), *[[Cannon]]* (1973), *[[Kruttrøyk]]* (1968–1974), *[[Highway to Heaven]]* (1985), *[[Matlock (TV-serie)|Matlock]]* (1986), *[[Coach (TV-serie)|Coach]]* (1989–92), *[[Life Goes On (TV-serie)|Life Goes On]]* (1992), *[[Beverly Hills, 90210]]* (1995) og *[[Cold Case]]* (2005).

Hun har hatt få filmroller, men en kan nevne *[[Eraserhead]]* (1977) og *[[Marksommer]]* (1990).

## Referanser


## Eksterne lenker
*
Calathus cinctus

***Calathus cinctus*** er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.

## Utbredelse
*Calathus cinctus* finnes i Europa, østover i Asia, og i Nord-Afrika. Den er vanlig i Norge.

## Utseende
*Calathus cinctus*  er 6-8&nbsp;mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er mørkt svart på farge. Brystskjoldet er litt smalere bakerst og er rødlig brunt.  Antennens fjerde ledd med  fine korte hår og en lang børste/børster i spissen. (Krever forstørrelse for å se). Kloen (kloleddet)  ytterst på beina har fine tenner på innsiden.  Dekkvingene har tre børstepunkt i det tredje rillemellomrom. kanter og har avrundede bakhjørner. Den ligner og er i nær slekt med *[[Calathus mollis]]*.

## Levevis
*Calathus cinctus* finnes helst på fuktige lokaliteter, på strender og langs vassdrag. Den finnes ofte på sandtrender (sanddyner) langs kysten. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.   Larvene lever som predatore.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Calathus cinctus'' – Database Carabidae of the World – engelskspråklig
* ''Calathus cinctus'' - Ground Beetles of Ireland - engelskspråklig
* ''Calathus cinctus'' - Fauna Europaea - engelskspråklig
* Norsk entomologisk forening
Igor Terzic

**Igor Terzic** (født 17. juli 1960) er en kroatisk håndballtrener og tidligere landslagsspiller. Terzic la opp som håndballspiller i 2006 og ble trener for damelaget i Molde Håndballklubb etter sju år i Kristiansund Håndballklubb. Nå er han lærer på Ulstein vidergåande skole. Han har tidligere vært trener for 1.-divisjonslaget til Spjelkavik.

I perioden 1975&ndash;1991 var Terzic profesjonell håndballspiller i Kroatia. Han ble også norgesmester med IF Urædd. Han er gift med håndballspilleren Vedrana Terzic.

## Referanser
South Yorkshire Police

**South Yorkshire Police** er en britisk politistyrke som har ansvaret for South Yorkshire i England.

Politistyrkens ansvarsområde er ca. 1 554 km² som innbefatter fylkets tre boroughs (Barnsley, Doncaster og Rotherham), sammen med City of Sheffield. Den fastboende befolkningen er på 1,2 millioner. Politistyrken er den 13. største av de 44 politistyrkene i England, Wales og Nord-Irland.

Politistyrkens hovedkvarter ligger i Sheffield, med styrken delt inn i fire distrikter: Barnsley, Doncaster, Rotherham og Sheffield.

Politistyrken ble etablert i 1974 ved sammenslåingen av Sheffield and Rotherham Constabulary og deler av West Yorkshire Constabulary (som Barnsley Borough Police og Doncaster Borough Police hadde blitt lagt inn under 1. oktober 1968).

Politistyrkens helikopter, Sierra Yankee 99, har vært med i to fjernsynsserier, *[[Traffic Cops]]* og *[[Sky Cops]]*, sammen ved veienheter. Politistyrken hadde ansvar for politiinnsatsen under Hillsborough-tragedien.

## Se også
*Liste over britiske politistyrker
*Storbritannias politi
*Hillsborough-tragedien

## Eksterne lenker
* South Yorkshire Police
* South Yorkshire Police Authority
Presidentvalget i USA 1808

**Presidentvalget i USA 1808** ble holdt mellom 4. november og 7. desember 1808. James Madison ble valgt til USAs 4. president.

James Madison hadde vært president Thomas Jeffersons utenriksminister, og Jefferson anbefalte Madison som sin etterfølger. Både George Clinton og James Monroe utfordret Madison i Det demokratisk-republikanske partis nominasjon, men Madison vant med overveldende flertall. Clinton ble renominert som visepresidentkandidat og fikk noen valgmannsstemmer i presidentvalget fra Madisons kritikere.

Føderalistpartiet nominerte på nytt Charles Cotesworth Pinckney som sin presidentkandidat. Føderalistene og Pinckney gikk sterkt frem, sammenlignet med valget i 1804, men ikke nok til å vinne utenfor partiets kjerneområder i New England.

Føderalistene var kritiske til Jeffersons embargo under Napoleonskrigene. Embargoen skulle tvinge krigførende land til å respektere USAs nøytralitet, men hadde skadet USAs økonomi. Føderalistenes valgfremgang bidrog til at Jefferson og Madison skiftet mening om embargoen. Jefferson valgte å oppheve embargoen for alle land unntatt Storbritannia og Frankrike før han overlot presidentembetet til Madison.

## Referanser
Presidentvalget i USA 1812

**Presidentvalget i USA i 1812** fant sted mellom 30. oktober og 2. desember 1812. Den britisk-amerikanske krigen hadde brutt ut tidligere det året. President James Madison ble gjenvalgt. 

Det demokratisk-republikanske parti renominerte James Madison. Madison drev ikke noen egentlig valgkamp, men demokratiske aviser oppfordret velgerne til å samle seg rundt presidenten. Madisons kritikere mente enten at presidentens krigsinnsats var slett, ikke minst i forsøket på å invadere Canada, eller at krigen burde ha vært unngått.

Demokratene i New York hadde lenge vært misfornøyd med at plantasjeeierne i sørstaten Virginia hadde et slikt grep om presidentembetet. Flere delstatspartier i nord brøt derfor med Madison og fremmet New Yorks viseguvernør DeWitt Clinton som sin presidentkandidat. Føderalistpartiet avstod fra å nominere en egen kandidat og stilte seg i stedet bak Clinton, som derfor har blitt oppfattet som føderalist, men som formelt sett stilte som demokrat.

## Referanser
Joseph Chen Chu

**Joseph Chen Chu** (1922–2003) var katolsk biskop av bispedømmet Zhanjiang (Beihai) i Folkerepublikken Kina. 

Han ble presteviet i juni 1949 i Guangzhou etter å ha fullført sine teologiske studer ved det katolske presteseminar i Aberdeen i Hongkong. Han underviste så ved Guangzhous juniorseminar til han ble arrestert av de kommunistiske makthavere i 1955. De dømte ham til en 15 års fengselsstraff for «kontrarevolusjonære forbrytelser». Etter at han ble løslatt i 1969 vendte han tilbake til sin hjemlige landsby for å arbeide som jordbruker. 

Sommeren 1978 ble han satt til å undervise ved en offentlig skole på Leizhouhalvøya ikke langt fra Zhanjiang. I 1984 fikk han returnere til kirkelig arbeid ved kirken i Zhanjiang, og ble politisk rehabilitert året etter. 

Han innførte messen på folkespråket i 1984 (nesten ti år før det skjedde i Guangzhou – 1993), bidro raskt til å gjenopprette en nonneorden, og i 1991 kunne man ordinere de første nyutdannede prestene for bispedømmet.

Beihai var et bispedømme helt vest i provinsen Guangdong i Sør-Kina. Men ved en borgerlig justering av provinsgrensene i 1965 ble den vestlige halvparten (fra Beihai og Qinzhou og helt til grensen mot Vietnam), overført til provinsen/den autonome region Guangxi. Det offentlige avskaffet bispedømmet Beihai og overførte dets områder innen Guangxi til Nanning. For folk i østenden ble avstanden til nærmeste bispesete i Guangdong meget lang. Det ble dermed et ønske om at det skulle opprettes bispesete der. Den offisielle og regimetro kirkelige myndighet bestemte da – uten pavelig mandat – at bispesetet skulle flyttes til byen Zhanjiang i Guangdong, og den vestlige del (Beihai-delen) ikke skulle bli med. Dette fant sted sent i 1980-årene.

Fader Chen ble i 1995 bispeviet som første biskop av dette «nye» bispedømmet Zhanjiang, som omfatter den vestlige del av dagens Guangdong, inklusive Leizhouhalvøya. Hans utnevnelse ble i all stillhet approbert av Vatikanet.

I 1998 ble han rammet et slag som gjorde ham lam og stum. Han døde i 2003 i en alder av 81 år. Da hadde den som skulle bli hans etterfølger biskop Paul Su Yongda (bispeviet i november 2004) personlig sørget for hans pleie i mange år.

## Referanser
Huskapellan

En **huskapellan** (også kalt *personel(l) kapellan* eller *Capellan pro loco*) er et gammel navn for en  hjelpeprest.  Mange prester startet yrkeskarrieren sin som huskapellaner.

Trondhjems Reformats 1589 fastsatte vederlaget for personellkapellaner i Trondhjems stift til mellom 8 og 14 riksdaler pr. år, avhengig av tjenestested, i tillegg til fri kost og losji.  Dersom sognepresten eller en  residerende kapellan ville ha en huskapellan, måtte han betale denne av egen lomme.

Lønnen ble regnet som tilstrekkelig så lenge huskapellanen ikke stiftet familie.

## Kilder
*Fra Liers kirkehistorie
*Kåre Hansen: Petter Dass – mennesket, makten og mytene (2006)
Primera División 1974–1975

**Primera División 1974-75** var den 44. sesongen i spansk fotball siden ligaen ble innført. Sesongen ble innledet 7. september 1974 og avsluttet 25. mai 1975. Spanske Carlos fra Atlético Bilbao ble toppscorer med 19 ligamål. Real Madrid vant sin 16. ligatittel denne sesongen.

## Ligatabell
	

K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Vinnerlag
**Spillere som fikk minst 8 ligakamper for [[Real Madrid]]:**
Francisco Javier Aguilar, Amancio, Gregorio Benito, Paul Breitner, José Antonio Camacho, Vicente del Bosque, Ramón Moreno Grosso, José Luis López, Miguel Ángel González, José Macanás, Günter Netzer, Pirri, Roberto Martínez, Benito Rubiñan, Santillana, Juan Carlos Touriño, Manuel Velázquez

**Trener**: Miljan Miljanić

## Kilder
*  Tabell og resultater på Base de Datos Histórica de Fútbol, besøkt 4. juli 2018
Primera División 1973–1974

**Primera División 1973-74** var den 43. sesongen i spansk fotball siden ligaen ble innført. Sesongen ble innledet 1. september 1973 og avsluttet 20. mai 1974. Spanske Quini fra Sporting de Gijón ble toppscorer med 20 ligamål. FC Barcelona vant sin 9. ligatittel denne sesongen.

## Ligatabell
	

K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Vinnerlag
**Spillere for [[FC Barcelona]] som hadde minst 8 ligakamper:**
Juan Manuel Asensi, Enrique Álvarez Costas, Johan Cruijff, Jesús Antonio de la Cruz, Gallego, Juan Carlos Pérez, Juanito Díaz, Marcial, Carlos Rexach, Joaquín Rife, Salvador Sadurni, Hugo Sotil, Manuel Tomé, Antonio Torres García

**Trener**: Rinus Michels

## Kilder
*  Tabell og resultater på Base de Datos Histórica de Fútbol, besøkt 4. juli 2018